‹‹የኢትዮጵያ ህዝብ ስጋት ሳይሆን ሥጋ ሆኖ ኢሬቻን አክብሯል››  – አቶ ሽመልስ አብዲሳ የኦሮሚያ ክልል ምክትል ፕሬዚዳንት
– ምክትል ከንቲባው የከተማውን ነዋሪዎች አመሰገኑአዲስ አበባ፡- የኢትዮጵያ
ህዝብ
አንዱ
ለሌላው
ስጋት
ሳይሆን
ሥጋ
ሆኖ
የአዲስ
አበባ
የኢሬቻ
በዓል
በሰላም
እንዲጠናቀቅ
ላደረገው
አስተዋጽኦ
ሊመሰገን
ይገባዋል
ሲሉ
የኦሮሚያ
ክልል
ምክትል
ፕሬዚዳንት
አቶ
ሽመልስ
አብዲሳ
ተናገሩ፡፡የኢሬቻ
በዓል
አከባበር
ባማረ
መልኩና
በሰላም
መጠናቀቁን
አስመልክተው
የከተማዋ
ምክትል
ከንቲባ
ኢንጂነር
ታከለ
ኡማ
ለከተማዋ
ነዋሪዎችና
ለበዓሉ
አከባበር
አስተዋጽኦ
ላበረከቱ
ሁሉ
የምስጋና
መልእክት
አስተላልፈዋል።
ምክትል
ፕሬዚዳንቱ
ትናንት
በጽህፈት
ቤታቸው
ለጋዜጠኞች
በሰጡት
መግለጫ
እንደተናገሩት፤
ለበዓሉ
በሰላም
መጠናቀቅ
ትልቅ
አስተዋጽኦ
ያደረጉት
ከየአቅጣጫው
የመጡ
የኦሮሞ
ህዝቦች
ብቻ
ሳይሆን
የሁሉም
ብሔር
ብሔረሰቦች
ድርሻና
ጥረት
ነው። በተለይም የአዲስ አበባ ነዋሪዎች፣ ከተማ አስተዳደሩ፣ ቄሮዎች፣ ቀሬዎች፣ ፎሌዎች፣ የጸጥታ አካላትና የኦሮሞ አባ ገዳዎች ድርሻ የላቀ እንደነበርና ለእነሱም ምስጋና እንደሚገባ አስረድተዋል። እንደ አቶ ሽመልስ ገለጻ፤ ለበዓሉ ከሰሜን፣ ከደቡብ፣ ከምስራቅ፣ ከምዕራብ አቅጣጫ ለመታደም የመጡ ዜጎች በዓሉን የኦሮሞ ብቻ ሳይሆን የራሳቸውም ባህል እንደሆነ አምነው ማክበራቸው በኢትዮጵያዊነት ላይ ትልቅ አቅም የፈጠረ መሆኑን ጠቅሰዋል። በኢሬቻ በዓል ኢትዮጵያውያን
አንዱ ለሌላው ስጋት
ሳይሆን ሥጋ እንደነበር
የታየበት በመሆኑ ኢትዮጵያውያን
እውነትም የአንዱን ባህል
ለሌላው ማሻገር እንደሚችሉ፤
የአንዱ ባህል ለሌላውም ባህል እንደነበርም አሳይቷል። ኢሬቻ ያለምንም እንከን በሰላም እንዲጠናቀቅ የመደረጉም ሚስጥር የኢትዮጵያውያን ትብብር ትልቅ እንደነበር የሚያመለክት እንደሆነም ተናግረዋል። “ኢትዮጵያውያኖች የመተባበርና የአንድነት ባህል መሰረቶች መሆናቸው በኢሬቻ ታይቷል” ያሉት ምክትል ፕሬዚዳንቱ፤ ያለን መጋራት፣ አብሮ መቆም፣ ለሁሉ ነገር መተጋገዝ እንደሆነም በግልጽ የታየበት ነበርና አሁንም ለላቀ እድገቷ ይህንን የመተባበር ባህላችንን አጠናክረን መቀጠል እንደሚገባ ተናግረዋል። የመከባበርና መደጋገፍ ባህል በማስፋትም ሁሉም አካባቢ በዚህ አይነት ሁኔታ እየተከበረ እንዲሄድ ማድረግም ይገባል። አንዱ ከሌላው እንዲማር፣ አንዱ ሌላውን እንዲያግዝና የአገሪቱ ልዩልዩ መገለጫ እሴቶች በአለም እንዲጎላ ማድረግም ያስፈልጋል ብለዋል። ቢሸፍቱ የሚከበረውም በዓል እዚህ ሲከበር በነበረበት ሁኔታ እንዲቀጥል ሁሉም የድርሻውን ሊወጣ እንደሚገባም አሳስበዋል። በተያያዘ ዜና በአዲስ አበባ የነበረው የኢሬቻ በአል አከባበር ባማረ መልኩና በሰላም መጠናቀቁን አስመልክተው የከተማዋ ምክትል ከንቲባ ኢንጂነር ታከለ ኡማ ለከተማዋ ነዋሪዎችና ለበአሉ አከባበር አስተዋጽኦ ላበረከቱ ሁሉ የምስጋና መልእክት አስተላልፈዋል። ኢንጂነር ታከለ በሁሉም የከተማዋ ጫፎች የሚገኙ የከተማዋ ነዋሪዎች ያሳዩት ትብብር የሚደነቅና የሚከበር ነው ብለዋል። በአሉን ለማክበር ከተለያዩ አካባቢዎች የመጡትን በልዩ ፍቅርና ያላቸውን በማቅረብም ጭምር አክብሮታቸውን ስላሳዩም ለከተማዋ ነዋሪዎች ከፍ ያለ ምስጋና አቅርበዋል። የከተማዋ ባለሀብቶችም የበአሉን አከባበር በመደገፍ በአሉ እውን እንዲሆን ላበረከቱት አስተዋጽኦ እንዲሁም በበአሉ ላይ አንድም የጸጥታ ችግር እንዳይፈጠር በበቂ ዝግጅትና በሀላፊነት ስሜት በብቃት ለሰሩ የጸጥታ አካላት ምስጋና አቅርበዋል። ለጸጥታው መከበር ወጣቶች ያሳዩት ተሳትፎና ትብብርም የሚደነቅ መሆኑን የተናገሩት ኢንጂነር ታከለ በአጠቃላይ አዲስ አበባ ህብረብሄራዊነቷን በጠበቀና ባማረ መልኩ የኢሬቻ በአል በመዲናዋ እንዲከበር ድጋፍ ላደረጉና በጨዋነት ለተባበሩ በሙሉ ከፍ ያለ ምስጋናቸውን መግለፃቸውን የከንቲባ ፅሀፈት ቤት አስታውቋል።አዲስ ዘመን መስከረም 25/2012  ጽጌረዳ ጫንያለው 